钦定古今图书集成/明伦汇编/闺媛典/第280卷 > 皇清十三 > 陈名楚妻蔡氏
## 钦定古今图书集成/明伦汇编/闺媛典/第280卷 > 皇清十三 > 陈名楚妻蔡氏

按《溧阳县志》：“蔡氏，陈名楚妻，奉安里人。年十七归楚。楚即故相国名夏同母弟也。楚得恶疾，蔡涤秽吮血，侍汤药三年。及没，誓以身殉，夜半投井中，家人知而救之，得不死。自是割发披缁，长斋诵佛，终其身，以伯氏子行恺为后。初未识字，年至四十，忽悟《史》《汉》诸子无不通晓，如宿学焉。”